**TYSTION GOFAL CYMDEITHASOL CYMRU**

**RHOI TYSTIOLAETH**

**MEWN GWRANDAWIAD ADDASRWYDD I YMARFER**

1. Wrth i chi gyrraedd lleoliad y gwrandawiad fe fydd aelod o staff Gofal Cymdeithasol Cymru (y Clerc, fel arfer) yn cyfarfod â chi i’ch tywys i ystafell aros. Fe fydd te/coffi ar gael i chi yn yr ystafell aros.
2. Ni fyddwn yn darparu cinio, ond fe fyddwch yn medru hawlio costau am unrhyw fwyd i gael eich arian yn ôl. Gweler y canllawiau ar sut i hawlio.
3. Fe fydd costau teithio, ag unrhyw costau dyddiol (os eich bod yn hunan gyflogedig) i’w hawlio yn ôl. Gweler y canllawiau ar sut i hawlio.
4. Efallai y byddwch yn rhoi tystiolaeth o’r swyddfa yn Llanelwy, drwy linc fideo I’n swyddfa yng Nghaerdydd. Pan fyddwch yn cyrraedd ein swyddfa yn Llanelwy, fe fydd rhywun yn eich cyfarfod a’ch tywys I ystafell I aros. Mae rhoi tystiolaeth drwy fideo yn golygu y byddwch yn gweld a chlywed y panel, a phawb arall fydd yn y gwrandawiad yng Nghaerdydd (neu unrhyw le arall), ar deledu mawr. Fe fyddwn yn testio’r linc fideo sawl gwaith cyn i chi rhoi eich tystiolaeth i neud yn siwr bod popeth yn gweithio yn iawn.
5. Fe fydd y Cyflwynydd a’r Swyddog Addasrwydd i Ymarfer (y pobl a wnaeth eich cyfweld a gofyn i chi rhoi tystiolaeth), yn egluro beth fydd yn digwydd pan fyddwch yn rhoi tystiolaeth. Pan fydd y panel yn barod i glywed eich tystiolaeth fe fydd y clerc yn yn gofyn i chi os hoffech rhoi eich tystiolaeth ar lw ar lyfr sanctaidd o’ch dewis (fel y Beibl),neu haeru (hy., nid ar lyfr sanctaidd).
6. Pan fyddwch yn yr ystafell gwrandawiad yn barod i rhoi eich tystiolaeth fe fydd y Cadeirydd yn cyflwyno’r panel i chi, egluro’r broses o ofyn cwestiynau, fe fyddwch yn rhoi y llw cyn i’r Cyflwynydd ddechrau gofyn y cwestiynau i chi.
7. Os eich bod yn gwisgo sbectol darllen, cofiwch ddod â nhw gyda chi,oherwydd efaillai y bydd angen darllen eich datganiad allan yn uchel. Os nad ydych yn hyderus yn darllen un uchel, peidiwch â phoeni, dywedwch wrth y Cyflwynydd cyn i chi rhoi tystiolaeth. Pan yn rhoi tystiolaeth,cofiwch siarad yn glir a chymerwch eich amser.
8. Os hoffech rhoi eich tystiolaeth yn Gymraeg neu unrhyw iaith arall, rhowch wybod i ni cyn gynted a phosibl cyn y gwrandawiad
9. Cofiwch ofyn am doriad ar unrhyw adeg.
10. Yn anffodus, efallai fe fydd rhaid i chi aros cyn rhoi eich tystiolaeth,yn enwedig os fydd y gwrandawiad yn rhedeg yn hwyr. Mi wnewn yn siwr eich bod yn cael gwybod os bod y gwrandawiad yn rhedeg yn hwyr, i sicrhau na fyddwch yn aros yn rhy hir.
11. Ni ddylai tystion sydd wedi rhoi tystiolaeth siarad â’r tystion sydd heb rhoi tystiolaeth, gan fydd hyn efallai yn effeithio’r achos. Ar ôl rhoi tystiolaeth mewn gwrandawiad cyhoeddus mae croeso i chi aros i arsylwi weddill y gwrandawiad.
12. Tra fydd y panel yn gwenud penderfyniad, fe fyddant yn gwenud eu gorau i rhoi amcan o faint o amser fydd angen arnynt, ond, ar adegau, fe fydd yn cymeryd yn hirach na’r disgwyl. Fe fydd y clerc yn rhoi gwbod i bawb faint o amser fydd angen.
13. Tra bod y panel yn gwneud penderfyniad, fe fyddwch yn gallu gadael y gwrandawiad, ond, gwnewch yn siwr fod y clerc yn gwybod ble rydych yn mynd ac ein bod yn gallu cysylltu â chi ar frys pe bo angen.
14. Mae Wi-fi ar gael yn ein swyddfa a rhan fwyaf o leoliadau allanol lle cynhelir ein gwarandawiadau.

*Diolch yn fawr iawn am eich amser ac am gytuno i rhoi tystiolaeth*

***Os bod gennych unrhwy gwestiwn am drefn y gwrandawiad neu am rhoi tystiolaeth, cysylltwch â ni ar: 029 20780 640***